《山斋排闷》
宋代·舒岳祥

耳聋便稳睡，眼暗总迷云。
树湿直如沃，花香不待焚。
燕归如旧主，蜂健有新君。
莫怪今非昔，从他聚必分。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。